Վերջին չարագուշակ զարգացումը թրքական ներխուժումն էր Սուրիոյ սահմանամերձ Ճարապլուս քաղաքը, որ գրաւուած էր ԻԼԻՊի կողմէ: Սակայն, հակառակ թրքական ծանուցումին, Թուրքիոյ զինուժը Սուրիա չէր ներխուժած ԻԼԻՊը դուրս մղելու համար, իսկ ամերիկեան ռազմաօդային ուժերը Ճարապլուսի վրայ ռումբեր չեն նետած թրքական զօրքերուն յառաջխաղացումը ապահովելու համար` ըստ Գոլոմպիայի համալսարանի մարդու իրաւունքներու ուսումնասիրութեան ուսումնարանի խաղաղաշինութեան եւ իրաւունքներու ծրագիրի ղեկավար Տէյվիտ Ֆիլիփսի: Ֆիլիփս, իբրեւ աւագ խորհրդականի եւ արտաքին հարցերով մասնագէտի, աշխատած է Ա.Մ.Ն. պետական բաժանմունքին մէջ՝ նախագահներ Քլինթընի, Պուշի եւ Օպամայի պաշտօնավարութեան ժամանակ: